b'\n_START_ARTICLE_\nMyllyj\xc3\xa4rvi (Jyv\xc3\xa4skyl\xc3\xa4)\n_START_SECTION_\nRoninm\xc3\xa4ki\n_START_PARAGRAPH_\nAlueen hallitseva maastokohde on Roninm\xc3\xa4ki, jonka pohjoisrinteess\xc3\xa4 Myllyj\xc3\xa4rven asuntoalueet sijaitsevat. Roninm\xc3\xa4ell\xc3\xa4 sijaitsee muun muassa Puolustusvoimien Johtamisj\xc3\xa4rjestelm\xc3\xa4keskus luolatiloissa niin sanotussa Suoja-kiinteist\xc3\xb6ss\xc3\xa4. Tiloissa sijaitsi my\xc3\xb6s entinen Keski-Suomen h\xc3\xa4t\xc3\xa4keskus lakkauttamiseensa vuonna 2014 saakka._NEWLINE_Myllyj\xc3\xa4rvell\xc3\xa4 on Keski-Suomen opiskelija-asuntolas\xc3\xa4\xc3\xa4ti\xc3\xb6 KOASin kerrostaloja. Alueella asuu paljon vaihto-opiskelijoita.'